TFG วิ่งต่อ 3% จับตา Q3 ราคา “หมู-ไก่” พุ่ง ดันยอดขายทั้งปี 65 โต 25%
TFG วิ่งต่อ 3% ราคาแตะ 6.65 บ. ลุ้นไตรมาส 3/65 โตแกร่ง รับยอดขาย “หมู-ไก่” เพิ่มขึ้น ขยายสาขา ไทยฟู้ดส์เฟรชมาร์เก็ต” อีก 135 สาขา ดันยอดขายทั้งปี 65 โต 20-25% โบรกแนะ “ซื้อเก็งกำไร” เป้า 10.58 บ.
TFG วิ่งต่อ 3% ราคาแตะ 6.65 บ. ลุ้นไตรมาส 3/65 โตแกร่ง รับยอดขาย “หมู-ไก่” เพิ่มขึ้น ขยายสาขา ไทยฟู้ดส์เฟรชมาร์เก็ต” อีก 135 สาขา ดันยอดขายทั้งปี 65 โต 20-25% โบรกแนะ “ซื้อเก็งกำไร” เป้า 10.58 บ.
6 ก.ย. 2565

ผู้สื่อข่าวรายงานว่า วันนี้ (6 ก.ย. 65) ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 10:37 น. อยู่ที่ระดับ 6.65 บาท บวก 0.20 บาท หรือ 3.10% สูงสุดที่ระดับ 6.85 บาท ต่ำสุดที่ระดับ 6.50 บาท ด้วยมูลค่าการซื้อขาย 158.88ล้านบาท

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์ (29 ส.ค.65) แนะนำ “ซื้อเก็งกำไร” ประเมินราคาเป้าหมาย 10.58 บาท โดยคาดวอลุ่มไก่ส่งออกในไตรมาส 3/65 ของ TFG  รวมไก่สดแช่แข็งและไก่ปรุงสุกของ TFG ที่ 2.4 หมื่นตัน เพิ่มขึ้น 8% จากไตรมาสก่อนหน้า และราคาไก่ส่งออกเฉลี่ยในไตรมาส 3/65 ที่เพิ่มขึ้นอีก 7-8% จากไตรมาสก่อนหน้า โดยในปี 65 บริษัทตั้งเป้ายอดขายเติบโต 20-25% และในปี 66 อยู่ที่ 10-15%
โดยปัจจัยหนุนอัตราการเติบโตของยอดขายในปี 66 จะมาจากวอลุ่มการขายไก่ที่คาดว่าจะเพิ่มขึ้น 10% และวอลุ่มขายหมูที่คาดว่าจะเพิ่มขึ้น 20-30% รวมถึงการขยายสาขาของร้านไทยฟู้ดส์เฟรชมาร์เก็ต (เพิ่มขึ้นอีก 135 สาขาไปเป็น 220 สาขา ณ สิ้นปี 65 และในปี 66 เพิ่มขึ้นอีก 160-180 สาขาไปเป็น 380-400 สาขา ณ สิ้นปี 66) ซึ่งคาดธุรกิจร้านไทยฟู้ดส์เฟรชมาร์เก็ต มีแนวโน้มถึงจุดคุ้มทุนได้ในช่วงครึ่งหลังของปี 65